**Oznámenie o začatí obstarávania územnoplánovacej dokumentácie**

**OBEC VRÁDIŠTE**

**Obecný úrad Vrádište, 908 49 Vrádište**

Číslo: ÚPN, ZaD č. UV-01/2021                                                             Vrádište 31.03.2021

Vec: Oznámenie o začatí obstarávania územnoplánovacej dokumentácie

V súlade s § 19b ods.1 písm. a) zákona č. 50/1976 Zb. o územnom plánovaní a stavebnom poriadku v znení neskorších predpisov (stavebný zákon) Obec Vrádište ako orgán územného plánovania oznamuje začatie obstarávania územnoplánovacej dokumentácie:

**Územný plán obce Vrádište, Zmeny a doplnky č. 2.**

Vypracovanie Územného plánu obce Vrádište, Zmeny a doplnky č. 2 (ďalej ZaD č. 2) vyplynulo zo zákonných povinností obce Vrádište na žiadosť vlastníkov pozemkov na ich doplnenie do platného územného plánu obce Vrádište na funkčné využitie územia pre podnikateľské účely.

Cieľom obstarania a spracovania dokumentu ZaD č. 2 je zosúladiť navrhovanú zmenu a doplnok funkčného využitia územia s komplexným riešením priestorového usporiadania a funkčného využitia územia a premietnuť ich do záväznej časti schváleného územného plánu obce.

Hlavným cieľom zmeny a doplnku je:

- stanovenie prírodných a územnotechnických možností rozvoja funkcie bývania na požadovaných územiach,

- určenia regulatívov a limitov pre optimálne priestorové a funkčné usporiadanie riešeného územia.

Územie určené na zmenu a doplnok sa nachádza v zastavanom území obce na nasledovných parcelách:

|  |  |  |  |
| --- | --- | --- | --- |
| Parcelné číslo | Vlastník | Výmera parcely v m2 | Druh pozemku |
| 934/7 | fyzická osoba | 4040 | Orná pôda |
| 934/8 | fyzická osoba | 4840 | Orná pôda |
| 934/63 | fyzická osoba | 2404 | Orná pôda |
| 934/60 C | fyzická osoba |  2343 | Orná pôda |
|  934/10 | fyzická osoba | 2398 | Orná pôda |
| 934/32 | fyzická osoba | 2095 | Orná pôda |
| 934/31 | fyzická osoba | 2543 | Orná pôda |
| 934/30 | fyzická osoba | 2623 | Orná pôda |
| 477 | fyzická osoba | 21579  | orná pôda |
| 461/114 | Obec Vrádište | 1325 | Orná pôda |

Cieľom prípravných prác je sústrediť využiteľné územnoplánovacie podklady a ostatné relevantné podklady s určením ich záväznosti a vyhodnotením možností ich využitia pre návrh ZaD č. 2. Dotknuté orgány štátnej správy, samosprávy, **právnické a fyzické osoby, ktoré sa podieľajú na využití územia ako aj občianska a odborná verejnosť má v tejto fáze možnosť zapojiť sa do procesu prípravy obstarávania predmetného Územného plánu obce Vrádište, Zmeny a doplnky č. 2 poskytnúť relevantné podklady a formulovať svoje požiadavky, podnety, postrehy a odporúčania, ktoré by bolo možné využiť pri jeho spracovaní. Tieto podklady a podnety je možné podať do 06.05.2021**

**-** písomnou formou do podateľne obecného úradu,

- zaslať mailom na adresu vradiste@vradiste.sk

- alebo poštou na adresu:

Obec Vrádište, 908 49 Vrádište 136

Viac informácií o obstarávaní Územného plánu obce Vrádište, Zmeny a doplnky č. 2 nájdete na webovom sídle www.vradiste.sk.

 Milan Kováč

  starosta obce

Vyvesené dňa: 06.04.2021                    Zvesené dňa:....................................